b'\n_START_ARTICLE_\nTalma\n_START_PARAGRAPH_\nTalma (ruots. Tallmo) on Sipoon kunnassa sijaitseva taajama. Hallinnollisesti se on osa Martinkyl\xc3\xa4\xc3\xa4. Talma on nyky\xc3\xa4\xc3\xa4n tunnettu liikuntapaikoistaan, joita ovat laskettelukeskus Talma Ski ja golf-kentt\xc3\xa4 Golf Talma. Talman kunnallisia palveluita ovat ruotsin- ja suomenkieliset ala-asteet, p\xc3\xa4iv\xc3\xa4koti sek\xc3\xa4 info- ja ker\xc3\xa4yspiste. Sipoon kunta pit\xc3\xa4\xc3\xa4 Talman aluetta yhten\xc3\xa4 keskeisist\xc3\xa4 tulevaisuuden yhteiskuntarakentamisen kehitt\xc3\xa4misalueistaan.'